**SVEUČILIŠTE J. J. STROSSMAYERA U OSIJEKU**

**STUDENTSKI CENTAR OSIJEK, Istarska 5**

Na temelju Pravilnika o uvjetima i načinu ostvarivanja prava redovitih studenata na subvencionirano stanovanje (NN 63/2019), te na temelju Odluke o iznosu subvencija i kvoti za subvencionirano stanovanje u ak. god. 2021./2022., od 15. lipnja 2021. godine, Upravno vijeće Studentskog centra u Osijeku i raspisuje

**NATJEČAJ**

**ZA OSTVARIVANJE PRAVA STUDENATA NA SMJEŠTAJ**

**I RASPODJELU MJESTA U STUDENTSKIM DOMOVIMA U OSIJEKU:**

**Studentski dom Kralja Petra Svačića 1c (istočni i zapadni paviljon)**

**Studentski dom Kralja Petra Svačića 1c (novi paviljon)**

**Studentski dom IGK, I. G. Kovačića 4**

1. **OPĆI UVJETI**

Pravo sudjelovanja u natječaju imaju svi redoviti studenti državljani Republike Hrvatske i državljani država članica EU s prijavljenim boravkom u RH koji imaju odobren status stranca na stalnom boravku u RH, koji studiraju u Osijeku na sveučilišnim i stručnim studijima (sadašnji redoviti studenti i redoviti studenti koji će upisati prvu godinu studija akademske godine 2021./2022., te studenti s invaliditetom poslijediplomskih sveučilišnih studija pod uvjetima određenim Pravilnikom o uvjetima i načinu ostvarivanja prava redovitih studenata na subvencionirano stanovanje, dalje u tekstu: Pravilnik).

Pravo sudjelovanja u natječaju nemaju izvanredni studenti i redoviti studenti kojima je mjesto prebivališta u Osijeku.

Raspisuje se Natječaj za ostvarivanje prava na smještaj za ukupno 1395 studenata:

-od toga za 426 studenta za ostvarivanje prava na smještaj u Studentskom domu K. Petra Svačića 1c (istočni i zapadni paviljon),

-za 776 studenata za ostvarivanje prava na smještaj u Studentskom domu K. Petra Svačića 1c (novi paviljon). U Novom paviljonu osigurano je 537 mjesta za osobe u nepovoljnom položaju. Studenti koji ostvare pravo na smještaj u Novom paviljonu Studentskog doma K.P. Svačića primati će subvenciju za smještaj kod privatnog stanodavca u iznosu od 200,00 kn do useljenja u studentski dom.

-za 193 studenta za ostvarivanje prava na smještaj u Studentskom domu IGK, I. G. Kovačića 4. U studentskom domu IGK osigurano 139 mjesta za osobe u nepovoljnom položaju.

1. **NAPUTAK ZA PRISTUP NATJEČAJU**

Osnovna dokumentacija potrebna za natječaj su **obrasci A i B** koji se nalaze na <http://www.stucos.unios.hr>

Student je **dužan elektronski popuniti** web prijavu (obrazac A) ***na web stranicama Studentskog centra u Osijeku***. Bez elektronski popunjene web prijave student *ne može sudjelovati u natječaju*.

Studenti su u prijavi (obrascu A) **dužni navesti OIB-e članova obitelji**. Studenti čiji **članovi obitelji nemaju OIB** dužni su u sklopu prijave na natječaj dostaviti vlastoručno potpisanu i ovjerenu izjavu s popisom članova obitelji koji nemaju OIB.

Obrasce B1 – B4 (ovisno o studiju i godini studija) student je **dužan *isprintati* i ručno popuniti**. Obrasci **moraju biti potpisani** od strane ***studenta i odgovorne osobe učilišta ili srednje škole te ovjereni pečatom***. Bez poslanog B obrasca student ne može sudjelovati u natječaju.

Studentima koji prvi put upisuju prvu godinu (brucoši), a kojima srednja škola nije u mogućnosti ovjeriti obrazac B1, moraju poslati **ovjerene kopije svjedodžbi** svih razreda srednje škole.

Prijavu (obrazac A) uz odgovarajući obrazac B, zajedno s traženom dokumentacijom studenti trebaju ***poslati preporučenom poštom.* *Zadnji dan za slanje prijave je 23.07.2021.***

Prijave se podnose od 01.07. do 23.07.2021. godine na adresu: NOVI STUDENTSKI DOM, Kralja Petra Svačića 1c, 31000 Osijek.

**Troškovi obrade** natječaja za smještaj iznose 40,00 kn. Uz prijavu treba obavezno priložiti i dokaz o uplati (kopiju uplatnice - primatelj: Studentski centar u Osijeku, broj računa primatelja: IBAN: HR0623400091100179650, model HR 00, poziv na broj primatelja: upisati OIB uplatitelja studenta, opis plaćanja: *troškovi obrade natječaja*).

Studenti koji prvi put upisuju prvu godinu studija (brucoši) ***ne moraju u trenutku prijave biti upisani na studij***. Ukoliko ostvare pravo na dom, dužni su prilikom useljenja donijeti **potvrdu o upisu** ili u suprotnom gube pravo na smještaj.

Molbe s **nepotpunom dokumentacijom *neće biti razmatrane***. Dokumentacija se ne vraća. **Prijave pristigle nakon roka** ***neće biti razmatrane***.

**Dokumentacija koja nije izdana u Republici Hrvatskoj** mora biti ***priznata kao inozemna kvalifikacija*** od dolje navedenih Agencija (svjedodžbe srednjih škola, diplome i prijepisi ocjena sa fakulteta). Priznavanje inozemne kvalifikacije obavlja Agencija za strukovno obrazovanje ASOO, Agencija za odgoj i obrazovanje AZOO, te Agencija za znanost i visoko obrazovanje AZVO.

Studentski centri od kandidata za subvencionirano stanovanje u studentskome domu u obrascima za prijavu za natječaj pribavljaju privolu za prikupljanje i obradu njihovih osobnih podataka i suglasnost za objavu osobnih podataka na rang-listi. **Privola za prikupljanje i obradu osobnih podataka** je uvjet za prijavu na natječaj.

**Suglasnost studenta** **da se preuzmu podaci o njegovim prihodima i prihodima članova njegove obitelji iz sustava EDIP** Porezne uprave je preduvjet za ostvarivanje prava na subvencionirano stanovanje vezanoga za prosječne mjesečne prihode obitelji. Suglasnost se daje na način, da se za svakog člana obitelji, uključujući maloljetnu braću i sestre, upiše OIB i obavezno pošalje potpisana Izjava o članovima obitelji na kojoj će biti ispisana suglasnost. Studenti koji nemaju prebivalište u RH, osim suglasnosti za pristup podacima iz sustava EDIP, trebaju dostaviti i **potvrdu nadležne Porezne uprave** za sve članove obitelji o visini dohotka za 2020. godinu. Studenti koji ne udovolje navedenim uvjetima neće moći ostvarivati pravo/dodatne bodove na temelju visine prihoda članova obitelji.

Studenti do navršenih 26 godina života koji se **prijavljuju na prebivalištu bez članova zajedničke obitelji** dužni su ***dostaviti OIB i presliku osobne iskaznice oba roditelja***.

Studenti koji ostvare pravo na smještaj u studentski dom u akademskoj 2021./2022. godini **dužni su *do useljenja* obaviti liječnički pregled** kod nadležnih liječnika opće prakse, jer u protivnom neće moći useliti u studentski dom.

Studenti koji **upisuju drugu razinu studija** dužni su ***pri useljenju*** ***dostaviti dokaz o upisu*** na tu razinu prema uvjetima natječaja. Student koji ne dostavi dokaz o upisu na drugu razinu studija gubi pravo koje je ostvario po natječaju.

Sve upite vezano uz natječaj možete slati na e-mail adresu objavljenu na web stranicama Studentskog centra u Osijeku.

1. **UVJETI ZA OSTVARENJE IZRAVNOG PRAVA NA SUBVENCIONIRANO STANOVANJE**

**A) Na temelju kriterija izvrsnosti**

Izravno pravo na subvencionirano stanovanje prema kriteriju izvrsnosti od točke 1. do točke 6. ostvaruju studenti kojima mjesečni prihodi obitelji u prethodnoj kalendarskoj godini (2020. godina) ne prelaze po članu obitelji iznos od ***75% proračunske osnovice*** (2.494,50 kuna) te koji ispunjavaju jedan od sljedećih uvjeta:

1. Studenti **koji će** **prvi put upisati prvu godinu** preddiplomskoga sveučilišnog, integriranoga preddiplomskog i diplomskoga sveučilišnog studija, kratkoga stručnog studija ili preddiplomskoga stručnog studija u Republici Hrvatskoj za akademsku godinu 2021./22., a koji imaju prosjek ocjena 5,0 tijekom svih razreda srednjoškolskog obrazovanja. **( BRUCOŠI )**

Dužni su predati slijedeće dokumente:

- obrazac **A** (web prijava) i obrazac **B1** (prijava/obrazac se odnosi i na druge studente brucoše koji **ne dobivaju dom izravno**, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o prihodima studenta i članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2020. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (samo za članove zajedničke obitelji koji su u mirovini).

Studenti koji prvi put upisuju prvu godinu studija ***ne moraju u trenutku prijave biti upisani na studij***.

Studentima koji prvi put upisuju prvu godinu, a kojima srednja škola nije u mogućnosti ovjeriti obrazac B1, moraju poslati **ovjerene kopije svjedodžbi** svih razreda srednje škole.

1. Studenti **prvi put upisani u prvu godinu** preddiplomskoga sveučilišnog, kratkoga stručnog i preddiplomskoga stručnog te integriranoga preddiplomskog i diplomskoga sveučilišnog studija koji imaju prosjek svih položenih ispita najmanje 4,5 uz najmanje stečenih 55 ECTS boda u tekućoj akademskoj godini, a zaključno do dana prijave na natječaj;

Dužni su predati slijedeće dokumente:

- Obrazac **A** (web prijava) i obrazac **B2** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2020. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (samo za članove zajedničke obitelji koji su u mirovini).

1. Studenti **viših godina** preddiplomskoga sveučilišnog, kratkoga stručnog studija i preddiplomskoga stručnog studija te integriranoga preddiplomskoga i diplomskoga sveučilišnog studija koji imaju prosjek ocjena svih položenih ispita na studiju najmanje 4,5 uz najmanje stečenih 55 ECTS boda u tekućoj akademskoj godini, a zaključno do dana prijave na natječaj, te prosječno 55 i više ECTS bodova u prethodnim godinama studiranja;

Dužni su predati slijedeće dokumente:

- Obrazac **A** (web prijava) i obrazac **B2** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2020. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (samo za članove zajedničke obitelji koji su u mirovini).

1. Studenti koji **prvi put upisuju prvu godinu diplomskoga sveučilišnog studija i prvu godinu specijalističkoga diplomskoga stručnog studija**, a koji imaju prosjek ocjena svih položenih ispita na prethodnoj razini studija (preddiplomskom sveučilišnom ili preddiplomskom stručnom studiju) najmanje 4,5 te prosječno 55 i više ECTS bodova u prethodnim godinama studiranja na prethodnoj razini studija;

Dužni su predati slijedeće dokumente:

- Obrazac **A** (web prijava) i obrazac **B2** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2020. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (samo za članove zajedničke obitelji koji su u mirovini).

1. **Studenti prve godine diplomskoga sveučilišnog studija i specijalističkoga diplomskoga stručnog studija** koji imaju prosjek ocjena svih položenih ispita na prethodno završenoj razini studija (preddiplomskome sveučilišnom ili preddiplomskome stručnom studiju) te na prvoj godini diplomskoga sveučilišnog studija ili specijalističkoga diplomskoga stručnog studija najmanje 4,5 uz najmanje stečena 55 ECTS boda u tekućoj akademskoj godini, a zaključno do dana prijave na natječaj te prosječno 55 i više ECTS bodova u prethodnim godinama studiranja;

Dužni su predati slijedeće dokumente:

- Obrazac **A** (web prijava) i obrazac **B3** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2020. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (samo za članove zajedničke obitelji koji su u mirovini).

1. Iznimno, studenti **prve godine diplomskoga** sveučilišnog studija koji su **upisali samo ljetni semestar** i koji imaju prosjek ocjena svih položenih ispita na prethodno završenoj razini studija (preddiplomskom sveučilišnom studiju) te u ljetnome semestru najmanje 4,5 uz najmanje stečenih 27 ECTS boda u tekućoj akademskoj godini, a zaključno do dana prijave na natječaj te prosječno 55 i više ECTS bodova u prethodnim godinama studiranja;

Dužni su predati slijedeće dokumente:

- Obrazac **A** (web prijava) i obrazac **B4** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- kopiju osobne iskaznice

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2020. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (za članove zajedničke obitelji koji su u mirovini).

**B)** **Na temelju ostalih kriterija**

Izravno pravo na subvencionirano stanovanje po sljedeće četiri točke imaju studenti kojima mjesečni prihodi njihove obitelji u prethodnoj kalendarskoj godini (2020.) po članu obitelji ne prelaze iznos od ***60% proračunske osnovice*** (1.995,60 kuna).

1. Studenti, **djeca** **smrtno stradaloga** *hrvatskog branitelja* iz Domovinskoga rata i *pripadnika Hrvatskog vijeća obrane*, **djeca** **nestalog** *hrvatskog branitelja* iz Domovinskog rata i *pripadnika HVO*-a i studenti **djeca** **HRVI** iz *Domovinskoga rata i pripadnika HVO-a* kojem je priznat status ratnog vojnog invalida po pravomoćnom rješenju nadležnog tijela Bosne i Hercegovine te **studenti HRVI** iz Domovinskog rata I. skupine i **studenti hrvatski branitelji** iz Domovinskog rata koji:
* imaju prosječno 55 i više ECTS bodova u prethodnim godinama studiranja
* prvi put upisuju prvu godinu studija, a u srednjoj školi su imali prosjek 4.0 i više (brucoši)
* su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

Dužni su predati slijedeće dokumente:

- obrazac **A** (web prijava) i obrazac **B** (vidjeti vrstu studija na obrascu)

- potvrdu o utvrđenom statusu (član obitelji smrtno stradalog hrvatskog branitelja HRVI iz Domovinskog rata) koju izdaje nadležni ured Državne uprave u jedinici područne (regionalne) samouprave odnosno nadležno upravno tijelo Grada Zagreba, odnosno potvrdu o utvrđenom statusu hrvatskog branitelja koju izdaje Ministarstvo obrane, Ministarstvo unutarnjih poslova Republike Hrvatske ili nadležno tijelo Bosne i Hercegovine (Federalno ministarstvo za pitanja branitelja i invalida Domovinskog rata).

- kopiju osobne iskaznice / potvrdu o prebivalištu izdanu od nadležnog tijela BiH (za studente djecu pripadnika HVO)

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave.

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2020. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (za one članove obitelji koji su u mirovini)

1. Studenti, **djeca** **poginulih, umrlih i nestalih** pod okolnostima iz članka 6., 7. i 8. *Zakona o zaštiti vojnih i civilnih invalida rata*, studenti koji su **civilni invalidi rata** čije je oštećenje organizma nastalo pod okolnostima iz članka 8. navedenoga zakona te studenti, **djeca mirnodopskih vojnih i civilnih invalida rata** I. skupine sa 100% oštećenjem organizma, koji:
* imaju prosječno 55 i više ECTS bodova u prethodnim godinama studiranja
* prvi put upisuju prvu godinu studija, a u srednjoj školi su imali prosjek 4.0 i više (brucoši)
* su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

Dužni su predati slijedeće dokumente:

- obrazac **A** (web prijava) i obrazac **B** (vidjeti vrstu studija na obrascu)

- kopiju osobne iskaznice / potvrdu o prebivalištu za studente iz BiH

- potvrdu o utvrđenom statusu koju izdaje nadležni ured Državne uprave u jedinici područne (regionalne) samouprave odnosno nadležno upravno tijelo Grada Zagreba, odnosno potvrdu o utvrđenom statusu koju izdaje Ministarstvo obrane ili Ministarstvo unutarnjih poslova Republike Hrvatske ili nadležno tijelo Bosne i Hercegovine (Federalno ministarstvo za pitanja branitelja i invalida Domovinskog rata).

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2020. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020.g. (za one članove obitelji koji su u mirovini)

1. Studenti koji primaju **potporu za obrazovanje prema *propisima o hrvatskim braniteljima*** iz Domovinskoga rata i članova njihovih obitelji, uz uvjet da:

– imaju prosječno 55 i više ECTS bodova u prethodnim godinama studiranja ili

– su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

Dužni su predati slijedeće dokumente:

- Obrazac **A** (web prijava) i obrazac **B** (vidjeti vrstu studija na obrascu)

- ugovor studenta sa Fondom za stipendiranje hrvatskih branitelja iz domovinskog rata i djece hrvatskih branitelja iz domovinskog rata, o dodjeli stipendije studentu

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2020. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (za sve članove obitelji koji su u mirovini)

- kopiju osobne iskaznice

1. Studenti, **djeca smrtno stradalih** osoba iz članka 107. i studenti, djeca stradalih osoba I. i II. Skupine iz članka 110. ***Zakona o protuminskom djelovanju***, koji:
* imaju prosječno 55 i više ECTS bodova u prethodnim godinama studiranja
* prvi put upisuju prvu godinu studija, a u srednjoj školi su imali prosjek 4.0 i više (brucoši)
* su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

Dužni su predati slijedeće dokumente:

- obrazac **A** (web prijavu) i obrazac **B** (vidjeti vrstu studija na obrascu)

- kopiju osobne iskaznice

- potvrdu o utvrđenom statusu koju izdaje nadležni ured Državne uprave u jedinici područne (regionalne) samouprave odnosno nadležno upravno tijelo Grada Zagreba, odnosno potvrdu o utvrđenom statusu koju izdaje Ministarstvo obrane ili Ministarstvo unutarnjih poslova Republike Hrvatske

- prilikom web prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2020. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (za one članove obitelji koji su u mirovini)

**C) Na temelju jednog od sljedećih uvjeta**

1. Studenti kojima su **oba roditelja umrla, nestala ili nepoznata**;

Dužni su priložiti slijedeće dokumente:

- obrazac **A** (web prijavu) i obrazac **B** (vidjeti vrstu studija na obrascu)

- kopiju osobne iskaznice

- za umrlog roditelja koji je upisan u matične knjige RH - **izjavu** o smrti roditelja s podacima: ime roditelja, OIB ili JMBG ili **kopiju smrtnog lista**, a ako roditelj nije upisan u matične knjige RH - **smrtni list** roditelja

- za nepoznatog roditelja potrebno je dostaviti **izjavu** da je roditelj nepoznat ili **kopiju rodnog lista studenta**, a ako student nije upisan u matične knjige RH - **rodni list** studenta.

- za nestalog roditelja - dokaz o nestanku roditelja

1. Studenti čiji su **roditelji razvedeni** (uključujući i **djecu iz izvanbračnih zajednica**), a **preminuo je onaj kome su bili sudski dodijeljeni ili s kojim su živjeli**. - Uvjet ostvarivanja prava na izravan smještaj u dom na temelju ove točke je postojanje **odluke o privremenom uzdržavanju nadležnoga centra za socijalnu skrb**, koja je donesena sukladno odredbi članka 352. Obiteljskoga zakona zbog propuštanja drugog roditelja da ispunjava obvezu uzdržavanja studenta;

Dužni su predati slijedeće dokumente:

- obrazac **A** (web prijavu) i obrazac **B** (vidjeti vrstu studija na obrascu)

- kopiju osobne iskaznice

- za umrlog roditelja koji je upisan u matične knjige RH - izjavu o smrti roditelja s podacima: ime roditelja, OIB ili JMBG ili kopiju smrtnog lista roditelja, a ako roditelj nije upisan u matične knjige RH - smrtni list roditelja.

- odluku o privremenom uzdržavanju nadležnog centra za socijalnu skrb

1. Studenti koji su bili smješteni u **domove socijalne skrbi ili u udomiteljske obitelji**;

Dužni su priložiti slijedeće dokumente:

- obrazac **A** (web prijavu) i obrazac **B** (vidjeti vrstu studija na obrascu)

- kopiju osobne iskaznice

- rješenje Centra za socijalnu skrb o smještaju u domove socijalne skrbi ili udomiteljske obitelji

1. Studenti s **invaliditetom od 1. do 5. kategorije invalidnosti** (iznad 50% tjelesnog oštećenja), uključujući i studente s invaliditetom na poslijediplomskome sveučilišnom studiju. Status ovih studenata dokazuje se rješenjem o postotku tjelesnog oštećenja sukladno Uredbi o metodologijama vještačenja (Narodne novine, br. 67/2017. i 56/2018.).

 Dužni su priložiti slijedeće dokumente:

- obrazac **A** (web prijavu) i obrazac **B** (vidjeti vrstu studija na obrascu)

- kopiju osobne iskaznice

- rješenje o postotku tjelesnog oštećenja nadležne ustanove ili kategoriji invalidnosti od nadležne ustanove

*Studenti koji ostvaruju pravo na subvencionirani smještaj u studentskim domovima na temelju uvjeta određenih od točke 1. do točke 4., mogu to pravo ostvarivati* ***i od 16. srpnja do 31. kolovoza****.*

1. **SVI OSTALI STUDENTI, (koji *ne ostvaruju pravo na izravan smještaj*), TREBAJU PRILOŽITI SLJEDEĆE DOKUMENTE:**

• web prijava (obrazac **A**) i odgovarajući obrazac **B**

• ako student traži dodatne bodove za brata ili sestru predškolske ili školske dobi ili redovnog studija treba podnijeti **potvrde o školovanju** za svakog brata ili sestru. (Za učenike osnovnih i srednjih škola u RH dovoljno je prilikom web prijave dati suglasnost za preuzimanje podataka iz e-Matice. Za učenike koji ove godine upisuju 1. razred srednje škole potrebno poslati isprintanu potvrdu o stečenom pravu upisa s [www.upisi.hr](http://www.upisi.hr)., a za braću i sestre studente potvrdu o redovitom školovanju).

• **studenti koji su imali postotak riješenosti na A razini od 80% i viš**e- BRUCOŠI – trebaju dati suglasnost za preuzimanje podataka iz e-Matice.

• **kopija važeće osobne iskaznice**

• svi studenti (iz RH, kao i svi ostali) koji žele ostvariti pravo/dodatne bodove temeljem visine mjesečnih prihoda zajedničke obitelji trebaju dati **suglasnost na preuzimanje podataka iz sustava EDIP (Porezna uprava**)

* Studenti koji nemaju prebivalište u RHtrebaju podnijeti **potvrdu nadležne Porezne uprave** o visini dohotka za 2020. godinu za sve članove zajedničke obitelji
* Studenti koji nemaju prebivalište u RH trebaju podnijeti **potvrdu o visini ukupno isplaćene obiteljske mirovine** od nadležne ustanove za mirovinsko osiguranje za 2020. g. za članove zajedničke obitelji koji su u mirovini

• **Domovnica** kao dokaz hrvatskog državljanstva (važi za studente iz Bosne i Hercegovine i drugih država koje nisu članice EU)

• Državljani država članica EU s prijavljenim boravkom u RH moraju donijeti **dokaz da imaju status stranca sa stalnim boravkom u RH**.

1. **UVJETI I DOKUMENTI ZA OSTVARIVANJE DODATNIH BODOVA**

1. Studenti koji su u statusu redovitoga studenta u Republici Hrvatskoj upisani u **drugu godinu** studiranja, a u prethodnoj godini su ostvarili najmanje 55 ECTS bodova

2. Studenti koji su u statusu redovitoga studenta u Republici Hrvatskoj upisani u **treću godinu** studiranja, a u prethodnima godinama studiranja su ostvarili u prosjeku najmanje 55 ECTS bodova

3. Studenti koji su u statusu redovitoga studenta u Republici Hrvatskoj upisani u **četvrtu godinu** studiranja, a u prethodnim godinama studiranja su ostvarili u prosjeku najmanje 55 ECTS bodova

4. Studenti koji su u statusu redovitoga studenta u Republici Hrvatskoj upisani u **petu godinu** studiranja, a u prethodnim godinama studiranja su ostvarili u prosjeku najmanje 55 ECTS bodova

5. Studenti koji su u statusu redovitoga studenta u Republici Hrvatskoj upisani u **šestu godinu** studiranja, a u prethodnim godinama studiranja su ostvarili u prosjeku najmanje 55 ECTS bodova

6. Studenti koji će u akademskoj godini (za koju se raspisuje natječaj) u statusu redovitog studenta **upisati prvi put prvu godinu diplomskoga sveučilišnog ili specijalističkoga diplomskog studija**, ostvaruju bodove kao i studenti iz stavaka 2. i 3. ovisno o propisanom trajanju prethodno završenoga studija.

7. Studenti koji su **završili preddiplomski studij** s propisanim trajanjem od 3,5 godine i koji će u akademskoj godini (za koju se raspisuje natječaj) **u statusu redovitog studenta upisati prvi put prvu godinu** ili su u tekućoj akademskoj godini **upisani u prvi semestar diplomskoga sveučilišnog ili specijalističkoga diplomskog stručnog studija**, ostvaruju bodove kao i studenti iz stavka 3.

8. Studenti koji su u tekućoj akademskoj godini u statusu redovitoga studenta u Republici Hrvatskoj **upisani u prvu ili drugu godinu diplomskoga sveučilišnog studija i prvu ili drugu godinu specijalističkoga diplomskoga stručnog studija**, ostvaruju bodove kao i studenti iz stavaka 3. - 5. ovisno o broju godina studiranja na svim razinama studija uključujući i tekuću akademsku godinu.

*Studenti iz stavaka 1. do 8. koji ispunjavaju uvjete iz ovoga članka* ***mogu ostvariti bodove samo po jednoj osnovi*** *iz navedenih stavaka.*

9. Studenti koji **polože sve propisane ispite u tekućoj akademskoj godini** (ne odnosi se na prenesene ispite iz prethodne akademske godine) **ili ostvare ukupan broj ECTS bodova za tu godinu studija** (u pravilu 60 ECTS, uključujući i ECTS bodove za završni rad na preddiplomskome sveučilišnom ili preddiplomskome stručnom studiju) zaključno do dana prijave na natječaj, a u prethodnim godinama studiranja su ostvarili u prosjeku najmanje 55 ECTS bodova na svim razinama

10. Studenti koji **prvi put upisuju prvu godinu studija** (BRUCOŠI), a položili su državnu maturu „A“ razine (svi predmeti) te postigli **rezultat u rješavanju obveznih ispita državne mature** u ukupnome postotku:

 **od 80 do 90%**

 **više od 90%**

 - trebaju dati suglasnost za preuzimanje podataka iz e-Matice

11. Studenti koji **prvi put upisuju prvu godinu studija** (BRUCOŠI), a osvojili su neku od **državnih nagrada** na službenim natjecanjima iz područja koja su vezana uz nastavni program (jedno od prvih triju mjesta) tijekom srednjoškolskog obrazovanja

 - podnose presliku potvrde o dodjeli nagrade.

12. Studenti koji **prvi put upisuju prvu godinu studija,** a osvojili su neku od **međunarodnih nagrada** iz područja koja su vezana uz nastavni program (jedno od prva tri mjesta) tijekom srednjoškolskog obrazovanja.

 - obvezni su to dokumentirati uvjerenjem ustanove koja je dodijelila nagradu.

*Studenti koji ostvaruju bodove na temelju stavka 11. i 12. (državne ili međunarodne nagrade)* ***mogu bodove ostvariti samo po jednoj osnovi*** *i za samo jednu državnu ili međunarodnu nagradu.*

13. Studenti dobitnici **Rektorove nagrade** (nisu uključene posebne Rektorove nagrade)

 - obvezni su to dokumentirati uvjerenjem ustanove koja je dodijelila nagradu (ista se nagrada vrednuje samo jedan put tijekom studija).

14. Studenti dobitnici **Dekanove nagrade**

 - podnose presliku potvrde

15. Studenti dobitnici **Pročelnikove nagrade** u slučaju veleučilišnih i sveučilišnih odjela kao ustrojstvenih jedinica

 - obvezni su to dokumentirati uvjerenjem ustanove koja je dodijelila nagradu

*Studenti koji ostvaruju bodove na temelju stavaka 15., 16. i 17. (Dekanove, Rektorove ili Pročelnikove nagrade)* ***mogu bodove iskoristiti samo po jednoj osnovi*** *te* ***za svaku nagradu samo jedanput tijekom studija****.*

16. Studenti koji su upisani na **studijske programe koji se vode kao deficitarni** na županijskoj razini prema mjestu studiranja, odnosno nalaze se u prvih 10 na listi deficitarnih studijskih programa Hrvatskoga zavoda za zapošljavanje

 - podnose potvrdu visokog učilišta za studijski program:

 1) Medicina

 2) Strojarstvo

 3) Matematika i računarstvo

 4) Računarstvo

 5) Dentalna medicina

 6) Farmacija

 7) Geografija, nastavnički smjer

 8) Matematika

 9) Rani i predškolski odgoj i obrazovanje

 10) Fizika

17. Studenti kojima je **jedan roditelj preminuo, nestao ili nepoznat**

- za umrlog roditelja koji je upisan u matične knjige RH - izjavu o smrti roditelja s podacima: ime roditelja, OIB ili JMBG ili kopiju smrtnog lista (ako roditelj nije upisan u matične knjige RH - smrtni list roditelja)

- za nepoznatog roditelja potrebno je dostaviti izjavu da je roditelj nepoznat ili kopiju rodnog lista studenta (ako student nije upisan u matične knjige RH - rodni list studenta)

- za nestalog roditelja - dokaz o nestanku roditelja izdan od nadležne državne ustanove

18. Studenti **razvedenih roditelja** (uključujući i djecu iz izvanbračnih zajednica) ***koji žive u obitelji samo s jednim roditeljem***

 - trebaju priložiti presliku pravomoćne sudske presude o rastavi braka roditelja te

 - kopije osobnih iskaznica za roditelja i studenta

 Studenti **rođeni u izvanbračnoj zajednici** trebaju priložiti :

 a. izjavu ovjerenu kod javnog bilježnika, ili drugi dokaz da je student rođen u izvanbračnoj zajednici

 b. kopije osobnih iskaznica za studenta i roditelja koji ga uzdržava

 c. rodni list studenta ako nije upisan u matičnu knjigu rođenih u RH

*Studenti koji ispunjavaju uvjete iz stavka 17. i 18. (kojima je jedan roditelj preminuo, nestao ili nepoznat, kojima su roditelji razvedeni ili su rođeni u izvanbračnoj zajednici)* ***mogu ostvariti bodove samo po jednoj osnovi*** *iz navedenih stavaka.*

19. Studenti koji imaju **brata ili sestru predškolske dobi** ili **na redovitom školovanju** (do završetka srednjeg obrazovanja, odnosno do završetka propisanog trajanja sveučilišnog preddiplomskog, integriranoga preddiplomskog i diplomskog studija, te završetka propisanog trajanja kratkog stručnog studija, preddiplomskog stručnog studija i specijalističkog stručnog diplomskog studija) ***uz uvjet da žive u obitelji***.

Za svakog brata ili sestru trebaju priložiti:

1. uvjerenje o školovanju - potvrdu škole ili fakulteta, e-Zapis o statusu studenta (kroz projekt e-Građani) ili potvrdu sa studomata

 b. rodni list /izvod iz matične knjige rođenih za osobe koje nisu upisane u matičnu knjigu rođenih u RH

 c. kopiju osobne iskaznice (student podnositelj te braća i sestre moraju biti na istoj adresi)

Studenti koji imaju brata ili sestru **koji će upisati srednju školu ili početi studirati u školskoj odnosno akademskoj godini 2021./22**. za svakog brata ili sestru trebaju priložiti:

- potvrdu o upisu brata ili sestre u srednju školu ili na studijski program na visokom učilištu.

20. Studenti koji imaju **brata ili sestru s teškoćama u razvoju** zbog kojih **nisu obuhvaćeni sustavom redovitog školovanja** uz ***uvjet da žive u obitelji.***

Za svakog brata ili sestru trebaju priložiti :

 a. rodni list /izvod iz matične knjige rođenih ako nije upisan u matičnu knjigu rođenih u RH

 b. kopiju osobne iskaznice

 c. potvrdu ovlaštene institucije za poteškoće u razvoju za svakog brata ili sestru

 d. student podnositelj te braća i sestre moraju biti na istoj adresi

21. Studenti koji imaju **brata ili sestru s invaliditetom od 1. do 5. kategorije invalidnosti** (iznad 50% tjelesnog oštećenja) na redovitom školovanju, uz ***uvjet da žive u obitelji***.

 - Status osoba iz ovog stavka dokazuje se rješenjem o postotku tjelesnog oštećenja sukladno Uredbi o metodologijama vještačenja (Narodne novine, broj 67/2017. i 56/2018.)

 - kopije osobnih iskaznica svih članova obitelji

*Studenti koji ispunjavaju uvjete iz stavaka 19., 20. i 21.* ***mogu ostvariti bodove samo po jednoj osnovi*** *iz navedenih stavaka za svakog brata ili sestru.*

22. Studenti koji imaju **jednog ili oba roditelja s tjelesnim oštećenjem od 100%** (osim tjelesnog oštećenja iz Domovinskog rata)

 - trebaju priložiti dokaz - rješenje nadležne ustanove za socijalnu skrb za svakog roditelja.

23. Studenti s **invaliditetom od 6 do 10 kategorije** (stupnja) invalidnosti

 - trebaju priložiti rješenje i/ili potvrdu nadležne ustanove za socijalnu skrb

24. Studenti čija **obitelj koristi zajamčenu minimalnu naknadu** (stalnu pomoć za uzdržavanje prema propisima o socijalnoj skrbi)

 - trebaju priložiti rješenje ili potvrdu nadležne ustanove za socijalnu skrb te izjavu o zajedničkoj obitelji

25. Studenti čiji **ukupni prosječni mjesečni prihod po članu obitelji** u prethodnoj kalendarskoj godini iznosi:

 - do 500 kn

 - od 500,01 do 700,00 kn

 - od 700,01 do 900,00 kn

 - od 900,01 do 1.100,00 kn

 - od 1.100,01 do 1.300,00 kn

 - od 1.300,01 do 1.500,00 kn

 - od 1.500,01 do 1.700,00 kn

 - od 1.700,01 do 1.900,00 kn

 - od 1.900,01 do 2161,90 kn

*Pravo na bodovanje po ovoj točki natječaja, odnosno po članku 14. stavak 11. Pravilnika, imaju isključivo studenti kojima* ***ukupni prihod ostvaren u prethodnoj kalendarskoj godini (2020. godini) po članu zajedničkog kućanstva mjesečno ne prelazi 65% proračunske osnovice*** *(2.161,90 kn)*

Svi studenti trebaju dati suglasnost za pristup podacima iz sustava EDIP (Porezna uprava).

Studenti koji imaju prebivalište izvan RH, **osim suglasnosti za pristup podacima iz sustava EDIP** (Porezna uprava), **trebaju priložiti i**:

- potvrde nadležne Porezne uprave o visini dohotka za 2020. godinu, za sve članove zajedničke obitelji, uključujući maloljetnu braću i sestre, te studenta kao podnositelja zahtjeva za smještaj u studentski dom,

- potvrde o visini ukupno isplaćene obiteljske mirovine nadležne ustanove za mirovinsko osiguranje za 2020. godinu (za sve članove zajedničke obitelji koji su u mirovini),

 - kopije osobnih iskaznica svih članova zajedničkog kućanstva koji su prijavljeni na istoj adresi.

 *Ako student ostvari bodove po točki 24., ne može ih ostvariti po točki 25. ovoga natječaja., odnosno ne može ostvariti bodove po članku 14. stavku 11. Pravilnika, ako je bodove ostvario temeljem članka 14. stavka 9. Pravilnika.*

26. **Studentica majka ili student otac** koji imaju **malodobno dijete**

- trebaju dostaviti izjavu da imaju malodobno dijete s podacima: ime djeteta i OIB ili kopiju rodnog lista djeteta

- trebaju priložiti rodni list za svako dijete koje nije upisano u matičnu knjigu rođenih u RH.

27. Studenti, **djeca smrtno stradaloga** branitelja iz Domovinskoga rata i pripadnika HVO-a, **djeca nestaloga** hrvatskog branitelja iz Domovinskoga rata i pripadnika HVO-a, **djeca HRVI-ja** iz Domovinskoga rata i pripadnika HVO-a kojem je priznat status ratnoga vojnog invalida po pravomoćnom rješenju nadležnoga tijela Bosne i Hercegovine te studenti, djeca hrvatskih branitelja iz Domovinskoga rata i pripadnika HVO-a koji su u obrani suvereniteta sudjelovali **najmanje 100 dana u borbenome sektoru**; studenti, djeca smrtno stradalih osoba iz članka 107. te djeca stradalih osoba I. i II. skupine iz članka 110. **Zakona o protuminskom djelovanju,** ***kojima mjesečni prihodi po članu obitelji PRELAZE IZNOS od 60% PRORAČUNSKE OSNOVICE (1995,60 kn)***

- trebaju priložiti potvrdu o statusu branitelja za roditelja (za svakog roditelja ako su oba roditelja bili branitelji) izdanu od nadležnog ureda iz Republike Hrvatske ili druge nadležne ustanove-ministarstva.

28. Studenti koji su bili **hrvatski branitelji** u domovinskom ratu, a nemaju izravno pravo smještaja u dom zbog prelaska cenzusa 2020.

- trebaju priložiti potvrdu nadležnog Ureda za obranu ili Ministarstva obrane ili MUP-a RH o statusu branitelja

29. Studenti koji su bili **ranjeni kao hrvatski branitelji**, a nemaju izravno pravo na smještaj u dom zbog prelaska cenzusa u 2020.

- trebaju priložiti dokaz o ranjavanju, rješenje/potvrdu ovlaštene ustanove o vremenu provedenom na liječenju, rehabilitaciji i sl.

30. Studenti koji su bili u **zarobljeništvu kao hrvatski branitelji**, a nemaju izravno pravo na smještaj u dom zbog prelaska cenzusa u 2020.

- trebaju priložiti potvrdu Komisije za razmjenu zarobljenika ili rješenje nadležne ustanove da su bili u zarobljeništvu

31. Studenti **HRVI iz Domovinskog rata**, a nemaju izravan upis u dom zbog prelaska cenzusa u 2020.

- trebaju priložiti dokaz - rješenje o statusu HRVI-a

*Uvjeti i način bodovanja, opisani su u Pravilniku o uvjetima i načinu ostvarivanja prava redovitih studenata na subvencionirano stanovanje, koji je objavljen na web stranici* [*http://www.stucos.unios.hr*](http://www.stucos.unios.hr)

1. **SUBVENCIONIRANO STANOVANJE KOD PRIVATNOG STANODAVCA**

Studenti koji ostvare pravo na smještaj u Novom paviljonu Studentskog doma K.P. Svačića do useljenja u studentski dom primat će subvenciju smještaja kod privatnog stanodavca u iznosu od 200,00 kn mjesečno.

1. **REZULTATI NATJEČAJA I PRIGOVORI**

**REZULTATI NATJEČAJA**

Privremene rang-liste bit će objavljene 10.08.2020. na oglasnim pločama Studentskog centra u Osijeku, Istarska 5; Studentskog doma K. P. Svačića 1c te na internet stranicama Studentskog centra u Osijeku <http://www.stucos.unios.hr>

**PRIGOVOR**

Prigovor na privremenu rang-listu upućuje se u roku **od 8 dana od objave rezultata** Povjerenstvu za rješavanje prigovora, Studentski dom Kralja Petra Svačića 1c, 31000 Osijek, **isključivo poštom preporučeno** s naznakom – POVJERENSTVO ZA RJEŠAVANJE PRIGOVORA.

----

Studentski centar u Osijeku provoditi će postupak raspodjele mjesta u skladu s propisima općeg upravnog postupka, uključujući provjeru vjerodostojnosti isprava koje služe za utvrđivanje prava.

Podnošenjem prijave i dokumenata na natječaj, student prihvaća navedene naputke.

Studentski centar u Osijeku će po službenoj dužnosti pribaviti podatke iz državnih matica (matica rođenih i matica umrlih) pristupom web aplikaciji "Uvid u osobna stanja građana". Pristup i korištenje predmetnih osobnih podataka obavit će se sukladno pozitivnim propisima o zaštiti osobnih podataka. Uvid po službenoj dužnosti moguć je samo za osobe upisane u matične knjige u RH.

Za osobe koje nisu upisane u matične knjige RH potrebno je dostaviti dokumente navedene u uvjetima natječaja.

Studentski centar u Osijeku, temeljem suglasnosti koju student daje u prijavi na natječaj, preuzima i provjerava podatke o studentu i članovima njegove obitelji iz sustava EDIP (Porezna uprava) i e-Matica radi ostvarivanja prava na subvencionirano stanovanje po čl. 6., 7. i 14. st. 3., 11. i 14. Pravilnika o uvjetima i načinu ostvarivanja prava redovitih studenata na subvencionirano stanovanje.

Student koji ne da suglasnost na pristup navedenim sustavima, a ne dostavi potvrde nadležne Porezne uprave o visini dohotka za 2020. godinu za sve članove zajedničke obitelji, odnosno potvrde o redovitom školovanju braće i sestara, ne može ostvariti pravo/dodatne bodove po osnovama prosječnih mjesečnih prihoda obitelji, odnosno redovitosti školovanja braće i sestara u osnovnoj i srednjoj školi.

Tekst natječaja, Pravilnik o uvjetima i načinu ostvarivanja prava redovitih studenata na subvencionirano stanovanje i Odluku o iznosu subvencije i kvoti za subvencionirano stanovanje u ak. god. 2021./2022. možete pronaći i na web stranici Studentskog centra www.stucos.hr.